b'\n_START_ARTICLE_\nADP-ribozilacija histonov\n_START_PARAGRAPH_\nPoly ADP-ribozilacija je kovalentna modifikacija proteinov, pri kateri poly ADP-riboza polimeraza-1 (PARP-1) dodaja ADP-riboze na proteine. ADP ribozilacija poteka skoraj vedno na C-terminalnem koncu proteina. Na en protein lahko ta encim ve\xc5\xbee tudi do 500 ADP-riboz. Vsi proteini na katere se ve\xc5\xbee ADP-riboza uporabljajo NAD+ kot substrat ._NEWLINE_Aktivnost PARP-1 zelo poraste, kadar je pretrgana ena ali obe verigi DNK. Torej do ADP-ribozilacije pride ob po\xc5\xa1kodbi DNA . Dodatek zaporednih 10 do 500 enot ADP-riboze prevede informacijo o po\xc5\xa1kodbi DNA v signal za aktivacijo popravljalnih mehanizmov ali pa za aktivacijo poti celi\xc4\x8dne smrti. Ob manj\xc5\xa1ih po\xc5\xa1kodbah DNA pa aktivacija PARP-1 povzro\xc4\x8di kovalentno modifikacijo histonov in \xc5\xa1e nekaterih drugih proteinov, ki sodelujejo s kromatinom. Zaradi visokega \xe2\x80\x93 naboja poly ADP-riboze, ti modificirani proteini izgubljajo afiniteto do DNA. Histoni se lahko na dolo\xc4\x8denih odsekih zato relaksirajo in pride do lokalne dekondenzacije kromatina._NEWLINE_ADP-ribozilacija pa je tudi reverzibilen proces. Namre\xc4\x8d poly ADP-ribozo specifi\xc4\x8dna poly ADP-riboza glikohidrolaza (PARG) s svojo ekso- in endoglikozidno aktivnostjo depolimerizira proteine. Eksoglikozidna aktivnost aktivnost PARG odceplja posamezne enote ADP-riboze, medtem ko PARG z endoglikozidno aktivnostjo odceplja celoten poly ADP-riboza, ki se lahko v nadaljnje razre\xc5\xbee z PARG po proste ADP-riboze. Ta prosta ADP-riboza se lahko ponovno uporabi. Zraven PARG so raziskovalci odkrili \xc5\xa1e en encim, ki odceplja ADP-ribozo iz proteinov. Ta encim se imenuje ADP-riboza protein liaza ._NEWLINE_ADP-ribozilacija poteka na vseh histonih. Kljub temu pa afiniteta ADP-riboze za razli\xc4\x8dne histone ni povsem enaka. Afiniteta ADP-riboze na histone si sledi tako: H1>H2A>H2B=H3>H4 . Histon H1 je najve\xc4\x8dkrat ADP-riboziliran . Poly ADP-ribozilacija pa ne vpliva le na popravljanje DNA ampak vpliva tudi na replikacijo, inaktivacijo transkripcije in rekombinacijo DNA. Bolezensko zmanj\xc5\xa1ano delovanje ADP-riboze pa lahko privede do razli\xc4\x8dnih vrst raka. Tudi prekomerno izra\xc5\xbeanje ADP-ribozilacije je zna\xc4\x8dilno za raka na grlu. ADP-ribozilacija pa ima tudi za\xc5\xa1\xc4\x8ditno vlogo, saj po oploditvi \xc5\xa1\xc4\x8diti materine histone pred proteolizo.'